google/wiki40b huggingface dataset:
Dansk Magisterforening

Dansk Magisterforening (DM) er en fagforening som inngår i Akademikernes Centralorganisation.
DM organiserer magistre og opptar både kandidater, bachelorer og studenter innenfor humaniora, naturvitenskap, samfunnsfag og helsevitenskap. Medlemmene er alle akademikere og arbeider både i det private og i det offentlige med blant annet utdannelse, forskning, administrasjon, IT og miljø.
Gymnasielærere er typisk ikke medlemmer av DM, men av Gymnasieskolernes Lærerforening.
Magisterutdannede som er administrativt ansatte i det offentlige eller i det private næringsliv, kan være medlem av DM, eller av Danmarks Jurist- og Økonomforbund.
DM har i november 2012 43 000 medlemmer. Herav arbeider cirka 6 500 i den offentlige administrasjon. Vel 9 000 er ansatt på forsknings- og undervisningsinstitusjoner og omkring 6 500 er privatansatte.
Cirka 65 prosent av DMs medlemmer er i arbeide, cirka 25 prosent er studenter, cirka 5 prosent er ledige og 5 prosent er pensjonister eller passive medlemmer.
Foreningens formann er Ingrid Stage.
Ferjesambandet Andabeløy–Abelsnes

Ferjesambandet Andabeløy–Abelsnes er del av Fv919Fylkesvei 919 i Vest-Agder og forbinder Andabeløy ferjekai med Abelsnes på fastlandet i Flekkefjord kommune. Sambandet drives av Norled.
Ferjestrekningen har en lengde på 1,3 km og en overfartstid på 10 minutter, om hverdagen blir den betjent 23 - 55 ganger daglig. 2014 var årsdøgntrafikken 52 kjøretøy.
Nordstrandhallen

Nordstrandhallen var en idrettshall på Nordstrand i Oslo. Den ble innviet 8. november 1955 og revet vinteren 2017 for å rydde plass til en ny hall.

Innvielse

I spissen ved innvielsen stod Finn Stokke Hansen, hallsjef Nico Demetriades og Leiv Lie. I åpningsarrangementet avspilte man en landskamp i tennis mot Danmark. Reaksjonen var at det eksperimentelle gulvet til 90 000 kroner, finansiert av Statens Idrettsvesen, var for hurtig, og favoriserte serveren slik at kampen i det store ble en servekamp. På det norske laget spilte Gunnar Sjøwall og Finn Søhol, mens for danskene spilte Torben Ulrich og Kurt Nielsen. Andre idretter som ble tilgodesett var håndball og boksing.

Konsertlokale

Hallen ble raskt tatt i bruk for musikk, som Stan Kenton i april 1956, samt kostymeball  til Big Chief Jazzband med raggsokker. Andre verdensstjerner i oppstarten var  Ella Fitzgerald med trioen Oscar Peterson, Ray Brown og Herb Ellis (april 1958). fulgt av Benny Goodmans orkester (mai 1958), og Jazz at the Philharmonic (også mai 1958).
Agderposten

Historie

Den ble grunnlagt av lærer Jens Svendsen 31. juli 1874, og utgitt første gang 1. juli samme år. Svendsen var avisens første redaktør. Han startet avisa for å gi de vanlige leserne også utenfor byen et talerør og debattorgan. Dette i motsetning til Vestlandske Tidende som først og fremst var byborgernes avis. 
Avisa var en Venstre-avis fram til partisplittelsen i 1972, da den en tid fulgte Det Nye Folkepartiet.
Agderposten har lokal eier i Arendal.
Egypts herrelandslag i håndball

Resultater i internasjonale turneringer

Egypt har deltatt i OL, VM og Afrikamesterskapet. De har vært blant Afrikas aller beste lag siden deres første deltagelse i 1979, og har vunnet turneringen flere ganger. De har deltatt i VM 11 ganger, der de som best har blitt nummer 4. Deres beste olympiske plassering er 6.-plass ved OL i 1996.
Monclairhuset

Historikk

Monclairhuset ble bygget ca. 1760 av Jean Nichlas Monclair (1708–1772). Han kom til Bergen fra Frankrike som hugenott-flyktning og løste borgerbrev som urmaker i Bergen i 1735. Eiendommen var i familiens eie til den ble solgt til skipper August C. Mohr i 1851. 
Huset ble senere solgt til Bergen kommune som drev Bergen kommunale husmorskole der fra 1914–1972. Denne ble overført til Hordaland fylkeskommune i 1972 og endelig flyttet til nye lokaler i 1977. 
Fra 1983 ble Monclairhuset restaurert og ombygget til bydelshus for Møhlenpris inntil Vitalitetssenteret på Møhlenpris ble etablert i 2003.
I dag benyttes huset til Miljømarked bruktbygg i Bergen, drevet av Norges Miljøvernforbund.
Oldenburger

Renavlet oldenburger

Renavlet oldenburger er en stor, kraftig, rasetypisk oldenburger kjøre- og ridehest med et særdeles arbeidsvillig temperament. Velreist hals, smidig og muskuløs overlinje og tørre og føre lemmer. Bevegelsen skal være taktfast og med kraftig aksjon bakfra.

Foredlet oldenburger

Foredlet oldenburger er en ridehest med moderne oldenburgerpreg, som utelukkende er foredlet med XX-fullblods. Den skal ha et særdeles karakterfast og arbeidsvillig temperament, store kroppspartier, velreist hals, smidig og muskuløs overlinje og bakpart og tørre og føre lemmer. Bevegelsen skal være taktfast med ryggsving, frihet i skuldre og albuer, samt fraskubb og bæring bakfra.

Bruk

Oldenburgeren er en allsidig brukshest. Med sitt arbeidsvillige temperament er den en ypperlig hobbyhest, så vel som konkurransehest. Rasen er særdeles godt egnet til kjøring, og ikke minst dressur hvor den har flere internasjonale plasseringer i både OL og verdensmesterskap. Rasen er også godt egnet til de andre ridegrenene.
Arsen Kotsojev

Livshistorie

Kotsojev var født i en fattig familie på landet (i byen Gizel, nær Vladikavkaz). I niårsalderen begynte han på den lokale skolen. Der fant han en stor boksamling: lesingen av disse bøkene beriket utdanningen hans. Etter skolen studerte Kotsojev på Ardon ortodokse seminar. En plutselig sykdom fikk den unge mannen til å forlate seminaret. Han vendte tilbake til landsbyen og begynte å skrive korte noveller for aviser i Nord-Kaukasus. Han jobbet også som lærer ved den lokale skolen.
I 1902 deltok Kotsojev i opprøret i Gizel, noe som forårsaket bortvising fra regionen. Han valgte å reise mot sør: til Sør-Ossetia, der han fortsatte som lærer og med å skrive korte noveller og fortellinger.
I 1910 begynte han å publisere et magasin kalt «Æфсир» (Æfsir, Aks [av hvete]). Magasinet utkom bare 14 ganger, men det hadde enorm innvirkning på den ossetiske litteraturen og journalistikken. Mange mesterverk i ossetisk litteratur var først publisert i «Æfsir».
I 1912 kom Kotsojev til St. Petersburg, der han arbeidet mange steder, inkludert i den populære Lenin-avisa «Pravda». Født på landet, kunne Kotsojev russisk til en viss grad, slik at han kunne lese en russisk avis.
Etter oktoberrevolusjonen ble Kotsojev veldig berømt. Han jobbet i ulike aviser og magasiner, innenfor utdanning, etc. Han døde i Vladikavkaz og ble gravlagt i haven til Litteraturmuseet.

Arbeid

De fleste historiene til Kotsojev er tragiske.
Kotsojev skrev en del om situasjonen til personer fra tradisjonelle kulturer i den nye, Europa-orienterte verden, og om skjebnen til personer fra landsbygden i større byer.
Kotsojev oversatte også en del, for eksempel oversatte han flere historier av Pusjkin til ossetisk.
Bø Museum (Bø i Telemark)

Bø Museum ligger på Oterholt i Bø i Telemark. Det er i dag en enhet under Telemark Museum og består av landhandelen Aaheim med pakkhus, det gamle forsamlingshuset Polen, Åsestugo og et utstillingslokale som viser fele- og folkedrakthistorie. Oterholt var det første handelsstedet og bygdesenteret i Bø, og ligger på veien til Liheia, akkurat der brua krysser Bøelva.
Aaheim ble bygd av handelskarene Halvor G. Sisjord (1865–1961) og Halvor H. Sønstebø. De kjøpte eiendommen Furuheim på Oterholt i 1896 og bygde straks forretningsgården Aaheim der den gamle garverivirksomheten Brua hadde ligget.
Kvennøya, en gammel mølleplass som ligger et steinkast fra det tidligere handelsstedet, hører også til Bø Museum og Telemark Museum.
Aleksander Sylvan Knutsen

Utdannelse

Han er utdannet ved New York Film Academy i Los Angeles og har lang erfaring fra barne- og ungdomsteater. Han har også deltatt på dubbingkurs med Annevig Schelde Ebbe ved Audio Resort i København.
Saint-Étienne-du-Mont

Saint-Étienne-du-Mont er en kirke i Paris, dedisert til den hellige Stefan. Mont viser til Montagne Sainte-Geneviève, der kirken ligger. Kirken er nær Place du Panthéon i Paris' femte arrondissement.
NM i roing 1969

NM i roing 1969 ble arrangert i regi av Norges Roforbund. 
Kongepokalen ble vunnet av Ormsund Roklub (firer med styrmann med Terje Torgersen, Alf Hansen, Petter Wærness og Frank Hansen).
Kreuzberg

Kreuzberg er en ortsteil i bydelen Friedrichshain-Kreuzberg i Berlin. Kreuzberg var egen bydel inntil 2001 da Berlins forvaltningsreform dannet en ny bydel sammen med tidligere bydel Friedrichshain.
Kreuzberg fikk sitt navn fra den 66 m høye åsen Kreuzberg. Åsen oppsto i løpet av istiden da endemorenen ble dannet. Den var lenge kjent som Tempelhofer Berg da den lå like ved landsbyen Tempelhof. I 1821 ble et nasjonalminnesmerke oppført til minne om de tyske seirene i Befrielseskrigene mot Napoleon mellom 1812 og 1815. Minnesmerket som er tegnet av Karl Friedrich Schinkel har grunnriss som et jernkors, noe som er en teori om opphavet til navnet Kreuzberg (Korsberget).
I overkant av 160 000 tyrkiske innvandrere og deres etterkommere lever i Kreuzberg. Før Berlinmurens fall var imidlertid Kreuzberg mer dominert av tyrkere enn i dag. Da muren falt steg boligprisene i Kreuzberg. Bydelen ligger nær det gamle sentrum (Mitte) i øst, som inntil da hadde vært sperret av muren. Dette førte til at nye tyrkiske immigranter flyttet til andre steder i Berlin (blant annet til bydeler i Øst-Berlin) da boligprisene var lavere i disse områdene.
Karneval der Kulturen er et flerkulturelt opptog som hver pinse arrangeres i Kreuzberg.
Guéra

Demografi

Regionen hadde i 2009 en befolkning på 538 359, hvorav 523 839 var fastboende og 14 520 nomader.
De viktigste etnisk-språklige gruppene er hadjeraiere (66,18 %) og arabere (21,11 %).
Mo Industripark AS

Historie

Da Norsk Jernverk AS ble nedlagt var det en betydelig eiendomsmasse og infrastruktur. Noen måtte drifte og utvikle infrastrukturen og ta ansvar for ”områdeutvikling” på området. MIP skiller seg noe ut fra de andre industriparkkonseptene i Norge da man her valgte å etablere et infrastrukturselskap som eier av all infrastruktur og de fleste bygninger
Mo Industripark AS fikk ansvaret for å koordinere, forvalte og utvikle infrastruktur og stordriftsfordeler i Mo Industripark.
MIP AS ble dannet i 1991 med en åpningsbalanse 100 millioner kroner. Eierne fikk selskapet gratis. MIP AS eies i dag av seks bedrifter med tilknytning til industriparken. De største eierne er Helgeland Invest AS og Celsa Armeringsstål AS.
Poulsson-minnemedaljen

Poul Edvard Poulsson-forelesningene

Opprettet med ønske om å hedre minnet om Norges første farmakolog, som stiftet Farmakologisk institutt og var professor der mellom 1895 og 1928 , etter et behov om identitetsskaping for faget.
Engelsk mesterskap på 5 kilometer 2018

Engelsk mesterskap på 5 kilometer 2018 ble arrangert 27. april 2018, som en del av gateløpet Mid-Cheshire 5k i Cheshire i England.
Bordtennis under Middelhavslekene 2005

Bordtennis under Middelhavslekene 2005. Bordtennis var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var sjuende gangen som bordtennis var med på programmet under middelhavslekene. Det ble spilt single- og doubleturneringer for både kvinner og menn. Serbia og Montenegro ble beste nasjon med to gullmedaljer foran Italia og Kroatia med en hver.
James E. Ferguson

Bakgrunn

Tolv år gammrl kom Ferguson til den forberedende skolen Salado College, men ble relegert på grunn av ulydighet. I sekstenårsalderen dro han fra Texas for et omstreifende liv og prøvde flere forskjellige jobber, blant annet på en ranch. Etter hjemkomsten til Texas studerte han jus i Bell County. 
Den 31. desember 1899 giftet han seg med Miriam A. Wallace. I 1903 ble han byens aktor i Belton. Deretter gjorde han karriere i bankbransjen.

Guvernør

Demokraten Ferguson vant guvernørsvalget i Texas i 1914 og ble gjenvalgt to år etter. Han profilerte seg som en motstander av alkoholforbud. Som guvernør kom han i konflikt med University of Texas. Da han ikke fikk visse universitetslærere avsatt fra sine embeder, utnyttet han sin vetorett for å forhindre finansieringen av University of Texas. Delstatens senat avsatte ham den 25. august 1917, og viseguvernør William P. Hobby tiltrådte guvernørsembedet. Ferguson ble ikke bare avsatt; han ble forbudt å stille til valg som gjaldt embeder i delstaten Texas.

Presidentkandidat, senatskandidat

James Ferguson forlot det demokratiske parti i samband med sin kampanje i presidentvalget i USA i 1920. I presidentvalget fikk han sitt navn på stemmeseddelen bare i Texas, der han fikk 9,86 % av stemmene (det innebar 0,18 % i hele USA). Takket være sin prestasjon i Texas kom han på sjette plats i presidentvalget.
Ferguson gikk så tilbake til demokratene og forsøkte i 1922 å vinne partiets nominering til USAs senat. Earle Bradford Mayfield, en talsmann for alkoholforbud som Fergusons tilhengere kalte «Ku Klux Klan-kandidaten», beseiret Ferguson i primærvalgets andre omgang.

First gentleman

James Ferguson støttet hustruen Miriam i guvernørsvalget i 1924. Valget gjaldt et delstatlig embete som «Pa» Ferguson derfor ikke fikk kandidere for. En annen kvinnelig kandidat, Nellie Tayloe Ross, vant samtidig guvernørsvalget i Wyoming i 1924. Da «Ma» Ferguson tiltrådte guvernørsembetet den 20. januar 1925 hadde Ross rukket å bli den første kvinnelige guvernøren i USAs historie femten dager tidligere. «Pa» Ferguson derimot rakk å bli først med å være en mann som var gift med en sittende guvernør (en første First Gentleman i USAs historie) i og med at Ross var enke. 
«Ma» Ferguson tapte guvernørsvalget i 1926. «Pa» Ferguson var så kampanjesjef for sin hustru i den mislykkede kampanjen i 1930 innen «Ma» Ferguson lyktes med sitt comeback i guvernørsvalget i 1932.
«Pa» Ferguson døde 1944 og ble gravlagt på Texas State Cemetery i Austin.
Harlekinsel

Beskrivelse

Harlekinsel er mørk grå til sort i fargen, med fire brede hvite bånd rundt på kroppen. Et rundt nakken på dyret, et på hver side av kroppen som løper over skuldrene, og et rundt halepartiet. Det karakteristiske båndmønsteret er opphavet til det norske navnet på arten. Hanner har større kontrast enn hunner.
Arten blir cirka 1,6 m lang og veier typisk omkring 95 kg, og det er minimal forskjell på kjønnene hva størrelse angår.

Atferd

Arten er nært tilknyttet pakkisen, der den også parer seg og føder unger. Paringstiden er i siste del av april og begynnelsen av mai. Ungene er hvite den første tiden. Harlekinsel regnes som solitær og er sjelden å finne på fast grunn. Arten dykker til 200 m på leting etter mat.
Judo under Sentralamerikanske og karibiske leker 1993

Judo under Sentralamerikanske og karibiske leker 1993. Judo var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var åttende gangen som judo var med i de sentralamerikanske og karibiske leker. Det ble konkurrert i åtte klasser for menn og i sju for kvinner. Alle tapende semifinalister fikk bronsemedaljer. Cuba ble beste nasjon med tolv gullmedaljer foran Puerto Rico og Venezuela med to hver.
Länna

Länna er et tettsted i Uppsala kommune i Uppsala län i landskapet Uppland i Sverige. I 2010 hadde tettstedet 685 innbyggere. Länna ligger cirka 20 kilometer øst for Uppsala.
Executable and Linkable Format

Innenfor informatikken er Executable and Linkable Format (ELF, tidligere kalt Extensible Linking Format), et felles standard filformat for eksekverbare filer, objektkode, delte biblioteker og kjernedumper. Første gang publisert i spesifikasjonen Application Binary Interface (ABI) for UNIX System V Release 4, og senere i Tool Interface Standard, ble den hurtig akseptert blant ulike leverandører av Unix-systemer. I 1999 ble den valgt som binært filformat for Unix og Unix-liknende operativsystemer på x86 av 86open-prosjektet.
ELF er fleksibelt og utvidbart, og er ikke bundet til noen spesiell mikroprosessor eller arkitektur. Dette gjør at det kan adopteres av mange forskjellige operativsystemer på mange forskjellige plattformer.
Ulrikke Greve (skuespiller)

Teatret

Greve ble ansatt ved Det norske teatret fra 1964. Hennes psykologisk skarpsynte realistiske oppgaver omfatter Sara i Finn Carlings Gitrene, Jessica i Sartres Skitne hender og Marie David i Per Olov Enquist Tribadernas natt. Av klassikeroppgaver kan en nevne rollen som Kassandra i Aiskhylos' Orestien i Ola B. Johannessens regi (1970), og Inga fra Varteig i Kjetil Bang-Hansens oppsetning av av Ibsens Kongs-Emnerne i 1989. Hun har vist spesiell fortrolighet med det absurde drama gjennom en rekke oppsetninger, fra Sławomir Mrożeks Tango i 1966 til Bjørn Endresons oppsetninger av Pinters Landskap i stille natt i 1976 samt 6 Beckett i 1975 og Pust og fire i 1980. I 1999 hadde hun rollen som heks i Shakespeares Macbeth og i 2008 som Yvonnes tante i Witold Gombrowicz Yvonne.

Filmen

Hun filmdebuterte i 1966 med en av hovedrollene i Broder Gabrielsen, og hovedrollen som Marion i Min Marion (1975). Hun hadde også en av hovedrollene i broren Bredo Greves sterkt omdiskuterte Heksene fra den forstenede skog (1976). Efter dette var Ulrikke Aud Helmer, kona til detektiv Alf Helmer i  Helmer & Sigurdson.
 Detaljert rolleliste
Oberea

Utseende

Små til middelsstore (de nordiske artene 6-14 millimeter), slanke trebukker, oftest mørke på farge. Kroppen er temmelig jevnbred fra hodet og bakover, denne slekten kan kjennes på sin særlig slanke kroppsform. Antennene er litt kortere enn kroppen. Dekkvingene er kraftig punkterte. Beina er middels lange.

Levevis

Larvene lever vanligvis i stammene på storvokste urter.

Utbredelse

Slekten er meget vidt utbredt og forekommer i alle verdensdeler bortsett fra Sør- og Mellom-Amerika (og Antarktis, som ikke har landdyr).
Fylkesvei 6528

Fylkesvei 6528 (Fv6528) i Trøndelag går mellom Sundet og Orvos i Røros kommune. Veien er 7,7 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 541 (Sør-Trøndelag).
Bokbussen i Vesterålen

Bokbussen i Vesterålen er en interkommunal bokbuss som er eid av og dekker de fem vesterålskommunene Andøy, Bø, Hadsel, Sortland og Øksnes. Bokbussen ble opprettet i 1986 og fikk navnet Gulliver. Den ble i 1990 kåret til Årets bibliotek av Norsk Bibliotekforening. Staten (50 %), Nordland fylkeskommune (25 %) og de fem eierkommunene (til sammen 25 %) finansierer ordningen. Bokbussen administreres av Bø folkebibliotek, og hadde i 2011 108 faste stoppesteder i de fem kommunene, fordelt på ei fire ukers rute.
Scott Walker (politiker)

Budsjettbalanseringsforslaget i 2011

Han ble landskjent 11. februar 2011 da han kom med et forslag om balansering av delstatens budsjett, som sammen med en del kutt samtidig ødela de offentlig ansattes mulighet til å lage tariffavtaler. Offentlig ansatte skulle etter lovens forslag ikke få høyere lønnsøkning enn inflasjonen; hvis de skulle få høyere lønning enn dette, må det vedtas via en folkeavstemning av delstatens innbyggere. Fagforeningene fikk heller ikke lov til å få penger direkte fra de ansattes lønn. Forslaget førte til at de 14 demokratiske medlemmene av Wisconsins delstatssenat rømte til Illinois for at forslaget ikke skulle bli vedtatt. For at et finansieringsforslag skal bli vedtatt i Wisconsin må 20 senatorer være tilstede, og republikanerne hadde bare 19 representanter.
Det ble store daglige demonstrasjoner, og saken fikk stor oppmerksomhet i nasjonale media. 9. mars 2011 fjernet republikanerne alle finansieringsforslag fra loven, slik at den kun handlet om fagforeninger, og vedtok den med 18 stemmer mot én. Saken igangsatte en rekke ønsker om tilbakekallingsvalg, og innen fristen 16. januar 2012 ble det levert 720 000 underskrifter med krav om tilbakekallingsvalg, mens det er krav om 540 000 for at et tilbakekallingsvalg skal bli innvilget. Walker vant valget som ble avholdt 5. juni 2012 med 53,2 % av stemmene mens Demokratenes utfordrer Tom Barrett fikk 46,3 %. Han har blitt kalt USAs mest polariserende guvernør; en undersøkelse viste at 86 prosent av republikanerne mente han gjorde en god jobb, mens kun åtte prosent av demokratene mente det samme.
Phoenix (band)

Phoenix er et fransk indie rockeband. Bandet ble i 2009 nominert til en Grammy i kategorien «Beste alternative album» for albumet Wolfgang Amadeus Phoenix.

Historie

Thomas Mars, Deck d'Arcy og Christian Mazzalai begynte å spille sammen i et "garasjeband" hjemme hos Mars i en av forstaden til Paris. I 1995 ble storebroren til Mazzalai, Laurent Brancowitz, med på permanent basis etter at bandet han hadde spilt i en kort periode, Darlin, hadde bestemt seg for å gi seg. Brancowitz hadde i dette bandet spilt sammen med Thomas Bangalter og Guy-Manuel de Homem-Christo. Disse to dannet senere Daft Punk. To år senere kalte de seg Phoenix og trykket opp 500 kopier av en singel på sitt eget selskap (Gettoblaster). Like etterpå signerte de kontrakt med Source Records, et plateselskap i Paris. Phoenix ble godt kjent med Air som hadde kontrakt med samme plateselskap og var backingbandet deres på flere tv-opptredener på britisk tv.

United (2000)

Phoenix utga sitt debutalbum United i 2000. Albumet inneholder blant annet singelene «If I Ever Feel Better» og «Too Young».

Alphabetical (2004)

Bandets andre album, Alphabetical, kom ut i 2004. Albumet ble promotert med singelene «Everything Is Everything» og «Run Run Run», som gjorde at bandet oppnådde noe suksess på hitlister i enkelte land. En spesiell mix av sangen «Victim of the Crime» ble brukt til en moteforestilling for Dior.

Live! Thirty Days Ago (2005)

Etter utgivelsen av albumet Alphabetical turnerte bandet på tre kontinenter og spilte 150 konserter. Et resultat av disse konsertene ble livealbumet Live Thirty Days Ago som ble sluppet bare tretti dager etter at turneen var over. Låtene "Funky Squaredance", "(You Can't Blame It On) Anybody", and "If I Ever Feel Better" ble tatt opp på Rockefeller i Oslo den 24. september i 2004. Låta "Love for Granted" ble tatt opp 20. september på Folken i Stavanger.

It's Never Been Like That (2006)

Store deler av sommeren 2005 oppholdt bandet seg i Berlin for å produsere deres tredje album, It's Never Been Like That. I sammenheng med utgivelsen av albumet, dro Phoenix på turné i både USA og Europa i 2006.

Wolgang Amadeus Phoenix (2009)

Tidlig i 2009 ble det offentliggjort at Phoenix ville komme med et nytt album det kommende året. Singelen «1901» ble sluppet 22. februar og 25. mai ble albumet Wolfgang Amadeus Phoenix gitt ut for salg på det internasjonale markedet.

Bankrupt! (2013)

16. januar 2013 ble tittelen på Phoenix femte album offentliggjort på bandet hjemmeside. Navnet på albumet er Bankrupt! Albumet vil bli sluppet den 22. april 2013.
Dynastes

Utseende

Store til meget store biller (25–175 millimeter). Hannene av Dynastes hercules kan, inkludert hornet på pronotum, bli opptil 18 centimeter lange, arten er dermed en av kandidatene til tittelen «Verdens største bille». Hunnene mangler dette hornet og er dermed vesentlig kortere. Billen er glinsende svart, dekkvingene vanligvis lyst brunlige. Kroppsformen er nærmest sylindrisk. Hannen har et langt (nesten så langt som resten av kroppen) horn på pronotum, dette er litt nedoverbøyd, og sammen med et tilsvarende, oppoverbøyd horn på hodet danner det en kraftig klype. Hornene viser allometrisk vekst, det vil si at de er forholdsvis mye større hos store enn hos små hanner.

Levevis

Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larvene lever i morken ved og bruker 1–2 år på utviklingen. En fullvoksen larve av Dynastes hercules hevdes å kunne veie 120 gram.
De voksne billene spiser gjerne råtnende frukt. Tross sin tunge kropp flyr de ganske godt, mest om natten, da de gjerne kommer til lys.

Utbredelse

Artene lever i det nordlige Sør-Amerika og på noen av de karibiske øyene og nordover til det sørlige USA.